Ceint - Wikipedia

# Ceint

### Diwar Wikipedia, an holloueziadur digor

Ceint eo an anv a reer eus ar rouantelezh vrezhon martezeus lec'hiet e kontelezh Kent a vremañ. Hervez Nennius e voe roet e 450 d'ar roue sakson Hengist gant Vortigern a c'hoantae eurediñ e verc'h.

Gwrangon a vije bet roue eno. N'eo ket gwall fizius Nennius, avat, ha, war a seblant, Gwrangon a oa un nobl eus rouantelezh Gwent.

Ar pezh a zo sur eo e oa ar rannvro damani ar Kantiaki a-arok an aloubidigezh roman ha gwirheñvel eo e oa ur rouantelezh etre disparti ar romaned an donedigezh ar saksoned. Ne badas hir, daoust pe zaoust. Ar rannvro gentañ da vezañ dalc'het gant ar saksoned goude o emsavidigezh e voe hervez Nennius. Hervezañ e emgannas ar vrezhoned ouzh ar saksoned e Aegelesthrep e 455, Crecganford e 456 ha Wippedesfleot e 465.Dont a rejont a-benn d'o faezhañ, war a seblant, met ne c'helljont o c'has kuit eus Preden ha gouestl e voe ar roue sakson Hengist da adkavout e c'halloud, dre drubardez, ma kreder Nennius (gwelet Klemm ar Vrezhoned. Ar darvoudoù-se a c'hellfe bezañ mojennel pe zamvojennel.

Ar rouantelezh Kent a savas ar saksoned war dachenn Ceint.

An arkeologiezh a ziskouez, avat, ne oa niverus ar saksoned nemet war an aod, eus genou an Tavoez betek Dover. Ar bezioù pagan a ziouer e diabarzh ar vro ha war an aod su. An dra-se a c'hellfe talvezout e chomas kornioù-bro dindan kontrol ar vrezhoned betek hanterenn gentañ ar VIvet kantved. Posupl eo e oa kristen un darn vrasoc'h eus ar saksoned eget ma kredfed, avat.

## [kemmañ] Gwelet ivez

Hengist

Horsa

Vortigern

Rouantelezh Kent

## [kemmañ] Daveoù

Britain and the End of the Roman Empire, Ken Dark, Tempus, London, 2002, ISBN 0752425323

Adtapet diwar "http://br.wikipedia.org../../../c/e/i/Ceint.html"

Rummadoù ar bajenn: Broioù keltiek | Rouantelezhioù brezhon

##### Views

- Pennad
- Kaozeadenn
- Stumm a-vremañ pe stumm red

##### Klask